ΕΡΓΑΤΙΚΑ ΚΕΝΤΡΑ ΚΡΗΤΗΣ & ΡΟΔΟΥ
ΔΕΛΤΙΟ ΤΥΠΟΥ

Την  Τετάρτη 21 Οκτωβρίου 2015  και ώρα 11 π.μ πραγματοποιήθηκε συνάντηση με τα Εργατικά Κέντρα Κρήτης και Ρόδου καθώς και με  τα  Σωματεία των εποχικά απασχολούμενων με θέμα: Επαναφορά του Επιδόματος Ανεργίας των Εποχικά και μη Απασχολουμένων στα προηγούμενα επίπεδα.
Στην συνάντηση αποφασίστηκαν:

Α) Να τεθεί το παραπάνω ζήτημα στους 
Βουλευτές που εδρεύουν στους Νομούς των Εργατικών Κέντρων καθώς και στα Δημοτικά και Περιφερειακά Συμβούλια. 

Β) Να ζητηθεί συνάντηση με το Υπουργείο Εργασίας καθώς και τα αρμόδια Υπουργεία Οικονομικών και Τουρισμού για να τεθεί το παραπάνω ζήτημα.

Εφόσον δεν δοθούν σαφείς απαντήσεις από τους αρμόδιους,  θα εντατικοποιηθούν οι δράσεις και οι κινητοποιήσεις μας. Παράλληλα θα υπάρξει εμπεριστατωμένη ενημέρωση των άνεργων, εποχικά απασχολούμενων εργαζομένων κάθε νόμου για τις  εξελίξεις.
Τέλος στη συνάντηση  υπογράφηκε από κοινού από τα  Εργατικά Κέντρα Κρήτης & Ρόδου ψήφισμα για  την αμέριστη συμπαράσταση τους, στους αγρότες και δηλώνουν παρόντες στους αγώνες τους. Ο Αγροτικός τομέας αποτελεί έναν από τους βασικούς  πυλώνες ανάπτυξης της οικονομίας μας  και έχουμε υποχρέωση να τον στηρίξουμε.

